b'\n_START_ARTICLE_\nOlav Rytter\n_START_SECTION_\nFamiliebakgrunn og yrkeskarri\xc3\xa8re\n_START_PARAGRAPH_\nHan var s\xc3\xb8nn av lyrikeren Henrik Rytter og svigers\xc3\xb8nn til Emil Stang d.y. _NEWLINE_Olav Rytter var utdannet filolog fra Universitetet i Oslo. I 1936 ble han ansatt som redakt\xc3\xb8r i den nystartede nynorsk avisen Norsk Tidend.\n_START_SECTION_\nAndre verdenskrig\n_START_PARAGRAPH_\nVed krigsutbruddet 9. april 1940 arbeidet Rytter  i nyhetsavdelingen i NRK. Han fulgte regjeringen til Hamar, Elverum og Nybergsund. Han kom seg over til London via Stockholm og var p\xc3\xa5 plass i BBC med norske sendinger fra 18. april 1940. Rytter var ved BBC under hele krigen. Han deltok i frigj\xc3\xb8ringen av Finnmark i 1944 i operasjon Crofter, som sivilmilit\xc3\xa6r kaptein og tolk. Etter kapitulasjonen var han i dav\xc3\xa6rende kronprins Olavs f\xc3\xb8lge tilbake til Norge og var p\xc3\xa5 plass i NRK med sin f\xc3\xb8rste reportasje av hjemturen den 14. mai 1945._NEWLINE_Rytter skrev boken Fr\xc3\xa5 Nybergsund til Honn\xc3\xb8rbrygga i 1946. Boken inneholder enkelte reportasjer og intervjuer han gjorde som krigskorrespondent og progamsekret\xc3\xa6r ved BBC under krigen.\n_START_SECTION_\nEtter krigen\n_START_PARAGRAPH_\nI perioden 1948 til 1953 var han sjef for FN sitt informasjonskontor i Praha . Han har oversatt flere b\xc3\xb8ker fra slaviske spr\xc3\xa5k. og fikk i 1975 Norsk kulturr\xc3\xa5ds oversetterpris.'